CELEX: 62020TN0170
Language: hu
Date: 2020-03-18 00:00:00
Title: T-170/20. sz. ügy: 2020. március 18-án benyújtott kereset – Rochefort kontra Parlament

8.6.2020   
            
            
               HU
            
            
               Az Európai Unió Hivatalos Lapja
            
            
               C 191/26
            
         
      2020. március 18-án benyújtott kereset – Rochefort kontra Parlament
      (T-170/20. sz. ügy)
      (2020/C 191/35)
      Az eljárás nyelve: francia
      
         Felek
      
      
         Felperes: Robert Rochefort (Párizs, Franciaország) (képviselők: M. Stasi, J. Teheux és J. Rikkers ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Parlament Főtitkárának 2019. december 17-i határozatát;
               
            
                  —
               
               
                  semmisítse meg a 61 423,40 euró visszatérítését rendelő, 2020. január 22-i 7000000069. sz. terhelési értesítést;
               
            
                  —
               
               
                  az Európai Parlamentet kötelezze a költségek viselésére.
               
            
         Jogalapok és fontosabb érvek
      
      Az Európai Parlament Főtitkárának a parlamenti asszisztensek után járó támogatásként jogalap nélkül kifizetett összegek visszatérítését elrendelő, 2019. december 17-i határozatával, illetve az ahhoz kapcsolódó terhelési értesítéssel szemben benyújtott keresete alátámasztása érdekében a felperes négy jogalapra hivatkozik.
      
                  1.
               
               
                  Az első, a megtámadott határozat indokolásának elégtelenségére alapított jogalap, mivel az Európai Parlament Főtitkárának érvelése ellentmondásos, és mivel nem jelöli meg, hogy a benyújtott iratok miért nem minősülnek a munkavégzés bizonyítékának.
               
            
                  2.
               
               
                  A második, a bizonyítási teher megfordítására alapított jogalap. E tekintetben a felperes úgy véli, hogy nem az ő feladata, hogy bizonyítékot szolgáltasson parlamenti asszisztense munkavégzésére, hanem éppen ellenkezőleg, a Parlamentnek kell ennek ellenkezőjét bizonyítania.
               
            
                  3.
               
               
                  A harmadik, a megtámadott határozat értékelési hibájára alapított jogalap, mivel az Európai Parlament Főtitkára által ismertetett tényállás nem pontos.
               
            
                  4.
               
               
                  A negyedik, az arányosság elvének megsértésére alapított jogalap, mivel a felperestől követelt összeg azon feltételezésből indul ki, hogy a parlamenti asszisztens soha nem végzett munkát a felperes javára.